5. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 3751/1339 της 29 Δεκ. 1986/12 Ιαν. 1987 (ΦΕΚ Β’ 14) Εποπτεία και έλεγχος κέντρων διασκέδασης και κέντρων πολυτελείας. Έχοντας υπόψη: 1.Τις διατάξεις του άρθρ. 57 παρ. 1 περίπτωση ή του Νόμ. 1642/1986, με τις οποίες καταργούνται οι διατάξεις του Ν.Δ. 254/1973 (ΦΕΚ 335) «περί φορολογίας κέντρων διασκέδασης και κέντρων πολυτελείας». 2.Τις διατάξεις του άρθρ. 8 παρ. 2 περίπτ. α’ του Νόμ. 1642/1986, με τις οποίες τα έσοδα από την εκμετάλλευση των κέντρων διασκέδασης και κέντρων πολυτελείας θεωρούνται ως παροχή υπηρεσίας και από 1.1.1987 υπάγονται στο Φ.Π.Α. 3.Το άρθρ. 3 παρ. 2 περίπτ. ΣΤ’ εδάφ. α’ του Π.Δ. 356/86 «Τροποποίηση και συμπλήρωση μερικών διατάξεων του Π.Δ. 99/1977 «περί Κώδικος Φορολογικών Στοιχείων» όπως ισχύει». 4.Τις διατάξεις των άρθρ. 17 έως και 24 του Π.Δ. 960/1978 «περί καταργήσεως, συστάσεως και ανακαθορισμού της χωρικής και καθ’ ύλην αρμοδιότητας Οικονομικών Εφοριών και Δημοσίων Ταμείων του Κράτους και συστάσεως Υπηρεσίας Ελέγχου Διακινήσεως Αγαθών (ΥΠ.Ε.Δ.Α.)». Τα Π.Δ. 548/1982 και Π.Δ. 195/84 «Σύσταση παραρτημάτων της Υπηρεσίας Ελέγχου Διακινήσεως Αγαθών (ΥΠΕΔΑ), καθορισμός της έδρας και της κατά τόπο αρμοδιότητας αυτών, καθώς και ρύθμιση σχετικών θεμάτων». 5.Την ανάγκη άσκησης πραγματικού ελέγχου από υπηρεσίες που λειτουργούν σε εικοσιτετράωρη βάση, τις εργάσιμες ημέρες και ημέρας αργίας. 6.Την αντιμετώπιση του ελέγχου από τους υπαλλήλους των Οικον. Εφοριών που εδρεύουν στις νησιώτικες περιοχές κατά τη χειμερινή περίοδο, λόγω προβλημάτων που δημιουργούνται στα συγκοινωνιακά μέσα (πλοία-αεροπλάνα) για τις μετακινήσεις υπαλλήλων της ΥΠΕΔΑ. 7.Την αριθ. 10.825/3.11.1986 απόφαση του Υπ. Οικονομικών «μεταβίβαση εξουσίας να υπογράφει «Με εντολή Υπουργού» στο Γενικό Γραμματέα του Υπ. Οικονομικών, αποφασίζουμε: Αναθέτουμε από 1.1.1987 την εποπτεία και τον έλεγχο εφαρμογής των διατάξεων του Κ.Φ.Σ. Π.Δ. 99 / 77, όπως τροποποιήθηκε με το Π.Δ. 356/86, και των διατάξεων του Νόμ. 1642/86, από τα κέντρα διασκέδασης και κέντρα πολυτελείας: Α.Ι.Στην Υπηρεσία Ελέγχου Διακινήσεως Αγαθών (ΥΠΕΔΑ) και τα Παραρτήματα αυτής, την Εποπτεία και τον έλεγχο των κέντρων διασκέδασης και κέντρα πολυτελείας που λειτουργούν στη χωρική τους αρμοδιότητα. 2.Η πιο πάνω εποπτεία και ο έλεγχος διενεργείται από κινητά συνεργεία με 2 τουλάχιστον υπαλλήλους, που συγκροτούνται από τον προϊστάμενο της ΥΠΕΔΑ, προκειμένου για τα κέντρα διασκέδασης και κέντρα πολυτελείας, που λειτουργούν στην περιοχή αρμοδιότητας της, και από τον Προϊστάμενο κάθε Παραρτήματος ΥΠΕΔΑ προκειμένου για τακέντρα διασκέδασης και κέντρα πολυτελείας που λειτουργούν στην περιοχή χωρικής αρμοδιότητας του Παραρτήματος. 3.Η άσκηση της εποπτείας και του ελέγχου των κέντρων διασκέδασης και των κέντρων πολυτελείας από τα πιο πάνω συνεργεία, διενεργείται κατά το χρόνο λειτουργίας τους και πάντα μέσα στα πλαίσια του χρόνου απασχόλησης του προσωπικού, χωρίς ιδιαίτερη αμοιβή, αδιάφορα αν η απασχόληση αυτή αφορά κύρια εργασία ή την πέρα από αυτή εργασία (Υπερωριακή ή νυκτερινή ή κατά τις εξαιρέσιμες ημέρες), εφόσον προβλέπεται από τις κείμενες διατάξεις η παροχή τέτοιας εργασίας. Με την παρ. 4 της 2046140/6465/0016/11 Ιουλ. 1990, απόφ. Υπ. Οικονομικών, η οποία κυρώθηκε από την παρ. στ’ του άρθρ. 108 του Νόμ. 1892/31-31 Ιουλ. 1990, (ΦΕΚ Α’ 101), τόμ. 13, σελ. 86, 367, ανεστάλη για το οικονομικό έτος 1990, η εφαρμογή της παραπάνω παρ. 3. Β.Ι.-5.(Καταργήθηκαν από 15 Σεπτ. 1987 από την Σ. 2740/479/9-22 Σεπτ. 1987 (ΦΕΚ Β’ 520), απόφ. Υπ. Οικονομικών). Γ.Από την παραπάνω ημερομηνία (1.1.1987) καταργούνται παλαιότερες αποφάσεις «Περί εποπτείας και ελέγχου κέντρων διασκέδασης των κέντρων πολυτελείας». 